వడ్డూరి ఏడుకొండల వేంకటేశ్వర సోమయాజి
వడ్డూరి ఏడుకొండల వేంకటేశ్వర సోమయాజి తెలుగు కవి, పురాణ ప్రవచకులు, ఆకాశవాణి విజయవాడ ప్రయోక్త.
ఏడుకొండల వేంకటేశ్వర సోమయాజి గారి ప్రజాదరణ పొందిన పేరు డాక్టర్ . వి.వై.వి.సోమయాజి. ఈయన అక్టోబరు 3, 1947 లో పశ్చిమ గోదావరి జిల్లా లోని కన్నాపురం లో వడ్డూరి సీతామహలక్ష్మీ మరియు వడ్డూరి అచ్యుతరామకవి దంపతులకు జన్మీచారు. ఆయన తండ్రి వడ్డూరి అచ్యుతరామ కవి ప్రముఖ తెలుగు కవులు, స్వాతంత్య్ర సమరయోధులు. వేంకటేశ్వర సోమయాజి గారి వివాహం తే.12.06.1971 న శ్రీమతి అన్నపూఋణ గారితో జరిగింది. ఆమె సంస్కృత పండితులు, ఉపవిద్యా శాఖాధికారిగా పనిచేసారు. వీరికి ఇద్దరు పిల్లలు వారు సుబ్రహ్మణ్య రవి ప్రసాద్ మరియు శ్రీదేవి. పశ్చిమగోదావరి జిల్లా కొయ్యలగూడెం, ఆకివీడు, తణుకు, జిల్లా పరిషత్ ఉన్నత పాఠశాల లో తెలుగు పండితులుగా పనిచేశారు, తరువాత పాలకొల్లు, తణుకు ప్రభుత్వ జూనియర్ కళాశాలలో తెలుగు లెక్చరర్ గా పనిచేసి 31 . 05 .2౦౦5 లో పదవీ విరమణ చేశారు.
ఈయన విజయవాడ ఆకాశవాణి కేంద్రం నుండి ప్రతీరోజు ఉదయం ప్రసారం అయ్యే సూక్తి సుధ కార్యక్రం చాలాకాలం నిర్వహించారు, జానపద సాహిత్యం కార్యక్రమం నిర్వహించారు, ఎన్నో సాహితీ కార్యక్రమాలలో పాల్గొన్నారు, తణుకు లోని ప్రముఖ సాహితీ పీఠం నన్నయ భట్టారక పీఠం లో కార్య వర్గ సభ్యులుగా ఉండి ఎన్నో సాహితీ కార్యక్రమాలలో పాల్గొన్నారు.
1990 డిశంబరు ఆంధ్రాయూనివర్సిటీలో అంబేద్కర్ శతజయంతి సందర్భంగా జరిగిన సెమినార్ లో పాల్గొన్నారు. 1991 మార్చిలో విజయవాడ తుమ్మలపల్లి కళాక్షేత్రంలో జరిగిన దక్షిణ ప్రాంత జానపద కళల సదస్సులో పాల్గొన్నారు.కోస్తా ఆంధ్రాలోని జానపద, మరియు గిరిజన కళారూపాలు సేకరణ, పరిరక్షణ అను పరిశోధన వ్యాస సమర్పించారు.ఈయన క్రింది వ్యాసాలను వ్రాసారు.
ఆకాశవాణి విజయవాడ నుండి 20 సంవత్సరాలకు పైగా భారత, రామాయణముల నుండి పురాణ ప్రవచనములు, యువవాణి ప్రసంగాలు, రేడియో రూపకాలు:
ప్రథమ ప్రపంచ తెలుగు మహా సభలు మన రాష్ట్రంలో జరిగిన శుభ సందర్భముగా నావంతు పూజా పుష్పంగా ఆంధ్ర మాతకు సమర్పించిన లఘు కావ్యమిది . ఇందులో కవిత్వాంశం లేక పోయినా ఒక తరం వరకూ గల ఆంధ్ర దేశపు ఔన్నత్యాన్ని ఛందో బద్ధం చేశాననే తృప్తి నాకుంది. అప్పటి ఈ నా రచనకు ఈరోజు వెలుగు చూచే భాగ్యం కలిగింది. దీనిని సహృదయంతో ఆమోదిస్తారని ఆశిస్తున్నాను. వి.వై .వి సోమయాజి..12 . 12. 1986.
ఇందులో పద్యాలు ...
కలదీ దక్షిణ భారత క్షితిని రంగత్తుంగ శృంగాడ్యమై
విలసజ్జీవ నదీనద ప్రకరయై, విమలయై ,విచ్చేఖరావాసయై 
ఫలవద్వ్రుక్ష నిషెవ్యయై,విమలయై భాసిల్లు నాంధ్రోర్వి, శ్రీ 
తల దృక్కాంతిని జూడ దేవతలు ధౌతంబౌ యశః పూర్ణయై !!
ఒక్క పిలుపున పలుకు వేంకన ఊర్జితంబుగ నిలుచు ధామము 
రక్కసుల దునుమాడి భక్తుల రక్ష సేసిన రాము వాసము 
శిఖర దర్శన మాత్రముననే చింతలడపెడి శివుని వాటిక 
సుఖము శాంతుల గూర్చి మనుజుల చొక్కజేసెడి రత్నపేటిక
గౌతమీ కృష్ణాది నదులతో కలగి మెలగెడి పరమ పావని 
భూతలంబును సుఖ మయంబుగ పూని చేసెడి భవ్య సురవని 
మూడు కాలములందు పంటలు మురిప మలరగ నిడేడి ధారుణి 
ఏడుగడయై ప్రజల గాయుచు నిహము గెంటేడి దివ్య తారణ !!
లలిత కళలను నేర్చి నట్టియు, కులవధూటుల గాంచినట్టియు 
గానసుధలను చిలికి నట్టియు, మానమునకే బ్రతుకు నట్టియు 
సుతుల గాంచిన ధన్యగర్భగ, నతుల నందేడి రత్న గర్భగ 
వాసి గాంచెను కలిమి నెసగుచు, భాసురంధ్రావనిగ పొసగుచు !!
భావింతున్ సతతంబు నిర్మల మతిన్, భాస్వద్యశో వార్నిధిన్,
భావాతీత గుణోదధిన్, సిరులతో భాసిల్లు మేల్ శేవధిన్,
జీవాధార సుధాపయోధి, బుధరాడ్జీమూత పాధోనిధిన్,
కైవారంబులుసల్పి మ్రొక్కు లిడుదున్ కల్యాణి నాంధ్రిన్ హృదిన్ !
శాతవాహన చక్రవర్తుల సరస గాధలు వినిన ధన్యను 
ప్రీతిమై పల్లవుల శిల్పపు రీతి నెఱగిన లోక మాన్యను 
రాజరాజ నరేంద్రు కొల్వున రక్తి భారతి మెఱగు సుమతిని 
రాజితంబుగ కాకతీయుల రమ్య శిల్పము లరయ సుదతిని
విజయనగర ప్రభువరేణ్యుల విజయ గానము వినిన ధాత్రిని 
ప్రజల బిడ్డల రీతిగాంచిన ప్రజల కొలువుల నందు నేత్రిని 
నాయక క్ష్మాపాలవర్యుల నయ విశేషము గాంచు ధీరను
గాయకాళికి జన్మ భూమిగ ఘనత గాంచిన మేటి ధరను !! 
రామకృష్ణుని దివ్య బోధలు రామచంద్రుని రమ్య గాధలు 
నన్నపార్యుని రమ్య కవితలు అన్నమయ్య పదాల ఘనతయు 
పోతనార్యుని భక్తి భావము వీతరాగుల దివ్య జీవము 
లావహిమ్చిన దివ్యభరణిని చేవగలిగిన భవ్య ధరణిని 
 వెలసెను ధర్మ భూమిపయి వేడ్కలు మీరగ నాంధ్రమాత మే 
 లేపాక్షి బసవయ్య లేత నవ్వులతోడ 
అమరావతీ నగర యచ్ఛ విభవము తోడ 
కమనీయ శిల్పాల కాంతి పుంజము తోడ 
శిల్పి నాగార్జునుని చేతి నిపుణత తోడ 
పోల్పెసగు రత్నాల పొదుగు నుదధుల తోడ
ఆర్య గౌతమ బుద్దు నమరబోధల తోడ 
కార్య శూరులు గల్గు కమ్ర భూముల తోడ
త్యాగయ్య కీర్తనల రాగ ప్రవాహముల
సాతాని జియ్యరుల గీతాల మధు ఝరుల 
రామదాసుని రామ నామ పీయూషముల 
రవణించు భువి తోడ భవ మీదు గుఱి తోడ!
వినతులు సల్పరారే పృధివీస్థలి మిన్నగ వాసిగన్న నీ 
ఘనతర భూమికై పరమకారుణి కాత్మక సుస్వభావకై 
అనయము వేడ్కగొల్పు వినయాదిక సద్గుణ వారమొప్పగా 
దనరెడు సంతుగన్న ఘనతన్ విలసిల్లెడు నాంధ్రమాతకై 1991 మార్చి 24 నుండి మార్చి 26 వరకు విజయవాడ శ్రీ తుమ్మలపల్లి క్షేత్రయ్య కళాక్షేత్రం లో జరిగిన కోస్తా జిల్లాల జానపద గిరిజన కళోత్సవం లో పాల్గొన్నప్పటి చిత్రం
25 మార్చి 1991 కృష్ణా జిల్లా ఈనాడు దినపత్రికలో ప్రచురింపబడింది